Diari Oficial de la Generalitat Valenciana


Sumari del DOGV 9297, del 14-03-2022 (2022/1558)

RESOLUCIÓ de 24 de febrer de 2022, de la Presidència de la Generalitat, per la qual s'aprova la dissolució de l'agrupació dels ajuntaments de Cirat, Fanzara i Cortes de Arenoso per al sosteniment en comú del lloc de secretaria-intervenció.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9297

Data del DOGV
:   14-03-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/1558


Data del document
:   24-02-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 24 de febrer de 2022, de la Presidència de la Generalitat, per la qual s'aprova la dissolució de l'agrupació dels ajuntaments de Cirat, Fanzara i Cortes de Arenoso per al sosteniment en comú del lloc de secretaria-intervenció. [2022/1558]  
El Ple de l'Agrupació de Cirat, Fanzara i Cortes de Arenoso, reunit en la sessió extraordinària urgent celebrada el dia 22 de juliol de 2021, per unanimitat de les persones assistents, que en tot cas constitueix la majoria absoluta del nombre legal de membres de l'agrupació, va adoptar entre altres l'acord de dissoldre l'agrupació de municipis formada per aquestes tres entitats locals.  
L'anunci d'informació pública de l'acord de dissolució de l'agrupació de municipis entre Cirat, Cortes de Arenoso i Fanzara es va publicar en el Butlletí Oficial de la província de Castelló número 91, de 31 de juliol de 2021, sense que s'hi formularen al·legacions. La secretaria de l'agrupació va certificar que aquesta agrupació de municipis no disposa de personal funcionari habilitat nacional, per la qual cosa aquest acord no va ser sotmés a audiència de persona interessada.  
El ple de l'Ajuntament de Cirat, en la sessió celebrada el 22 d'octubre de 2021, va adoptar, per majoria absoluta, l'acord d'aprovar la dissolució de l'agrupació de municipis que conformen Cirat, Cortes de Arenoso i Fanzara creada per al sosteniment en comú del lloc de secretaria-intervenció. En el mateix sentit, i també per majoria absoluta, es van pronunciar el ple de l'Ajuntament de Fanzara en la sessió extraordinària del Ple de data 14 d'octubre de 2021.  
La Junta de Govern de la Diputació Provincial de Castelló, en la sessió ordinària celebrada el dia 14 de setembre de 2021, va adoptar entre altres l'acord d'aprovar la dissolució de l'agrupació per al sosteniment en comú del lloc de secretaria-intervenció.  
El Ple de l'Ajuntament de Fanzara, en la sessió extraordinària urgent de data 26 de novembre de 2021, va adoptar per majoria absoluta l'acord d'aprovar inicialment la creació del lloc de secretaria-intervenció, reservat a personal funcionari d'administració local amb habilitació de caràcter nacional, i va proposar la seua classificació en classe tercera. Aquest acord es va publicar en el Butlletí Oficial de la Província de Castelló número 155, de 28 de desembre de 2021. El Ple de l'Ajuntament de Cortes de Arenoso, en la sessió extraordinària celebrada l'1 de desembre de 2021 va aprovar la creació del lloc de secretaria-intervenció, reservat a personal funcionari d'administració local amb habilitació de caràcter nacional, i va proposar classificar-lo en classe tercera. Aquest acord es va publicar en el Butlletí Oficial de la Província de Castelló número 145, de 4 de desembre de 2021. Finalment, l'Ajuntament de Cirat manté en la seua plantilla de personal el lloc de Secretaria-Intervenció reservat a funcionari d'administració local amb habilitació de caràcter nacional, i classificat en classe tercera, que consta en la publicació de l'aprovació definitiva del pressupost general municipal 2022 i de la plantilla de personal de l'ajuntament en el Butlletí Oficial de la Província de Castelló número 2, de 4 de gener de 2022.  
  
En el procediment de dissolució de l'Agrupació de Cirat, Fanzara i Cortes de Arenoso s'han complit els tràmits previstos en l'article 20 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional. En el procediment de creació dels nous llocs de secretaria s'han complit els tràmits previstos en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional.  
  
En virtut d'això, i fent ús de les competències atribuïdes per l'article 9.2 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional; per l'article 164, apartat 2, de la Llei 8/2010, de 23 de juny, de la Generalitat, de règim local de la Comunitat Valenciana; i pels articles 20 i 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV 9282, 21.02.2022), resolc:  
  
Primer  
Aprovar la dissolució de l'agrupació constituïda pels ajuntaments de Cirat, Fanzara i Cortes de Arenoso per al sosteniment en comú del lloc de secretaria.  
  
Segon  
Crear i classificar en classe tercera el lloc de treball de secretaria de l'Ajuntament de Cirat, la provisió del qual queda reservada a personal funcionari d'Administració local amb habilitació de caràcter nacional pertanyent a la subescala de secretaria- intervenció.  
  
Tercer  
Crear i classificar en classe tercera el lloc de treball de secretaria de l'Ajuntament de Fanzara, la provisió del qual queda reservada a personal funcionari d'Administració local amb habilitació de caràcter nacional pertanyent a la subescala de secretaria- intervenció.  
  
Quart  
Crear i classificar en classe tercera el lloc de treball de secretaria de l'Ajuntament de Cortes de Arenoso, la provisió del qual queda reservada a personal funcionari d'Administració local amb habilitació de caràcter nacional pertanyent a la subescala de secretaria- intervenció.  
  
  
Contra aquesta resolució, que posa fi a la via administrativa, de conformitat amb el que s'estableix en l'article 114.1.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament un recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 24 de febrer de 2022.- El president de la Generalitat, (p. d., R 17.02.2022, DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.